钦定古今图书集成/方舆汇编/职方典/第1125卷 > 《眺杯湖寻元次山宅》王锡爵
## 钦定古今图书集成/方舆汇编/职方典/第1125卷 > 《眺杯湖寻元次山宅》王锡爵

肃舲下湘渚，巉石当其崖。清川带烟霞，碧岑远尘埃。
回冈秀林木，触处崇亭台。昔闻漫郎氏，卜筑溪山隈。
风月满户牖，吟弄集朋侪。钓石隐磻溪，梧琴调《徂徕》。
斯人不可作，高标遗《九陔》。嵒嵒十丈碑，千古无苍苔。
我行滞江皋，郁抱终以开。徘徊且登眺，白雪入我怀。
寄语赏心客，明年还复来。